เรื่องร้องเรียน: ร้านอาหารหลัง max value เล่นดนตรีเสียงดังมาก ตั้งแต่ช่วงหัวค่ำไปจนตี 2 บางวันเล่นจน 6 โมงเช้าก็ยังไม่เลิก
การดำเนินการของเจ้าหน้าที่: ตรวจสอบพบร้านฟูลมูน จึงได้ออกแบบตรวจแนะนำของเจ้าพนักงาน (แบบ นส.1)ตามพระราชบัญญัติการสาธารณสุข พ.ศ.2535 ให้หามาตรการป้องกันเสียงมิให้รบกวนผู้พักอาศัยบริเวณใกล้เคียง ในกรณีเสียงที่ได้รับเป็นเสียงรบกวนเข้าข่ายเหตุรำคาญตาม พรบ.การสาธารณสุข พ.ศ.2535 ต้องทำการวัดระดับเสียงรบกวน ณบริเวณที่ได้รับเสียงรบกวน ดังนั้นผู้ได้รับความเดือดร้อนควรแจ้งที่อยู่เบอร์โทรศัพท์เพื่อนัดหมายเข้าวัดเสียงต่อไป
ความเห็นของผู้แจ้ง: แก้ปัญหารวดเร็ว เป็นที่พอใจ ถึงแม้ว่าจะยังมีเสียงดังอยู่บ้าง แต่ก็เห็นชัดว่าน่าจะได้รับการติดต่อจากเจ้าหน้าที่ทำให้เบาเสียงลงได้ ขอบคุณมากๆ ในการเอาใจใส่ในหน้าที่ค่ะ
พื้นที่: แขวงลาดพร้าว เขตลาดพร้าว กรุงเทพมหานคร